แฟนผมมีอาการแท้งคุกคาม เลือดไหลออกมาตั้งแต่วันที่5 มกราคม. และแท้งสมบูรณ์ไปเมื่อวันที่11มกราคม 62 เลือดหยุดไหลวันที่11 มีเพศสัมพันธ์กับแฟนหลังจากแท้ง2 อาทิตย์ วันที่23กุมภาพันธ์ 62 แฟนผมลองตรวจครรภ์ พบ2 ขีด ผมสงสัยว่าเป็นค่าฮอโมนเก่า หรือตั้งครรภ์ใหม่คับ. แฟนมีอาการเวียนหัว หน้ามืด
สวัสดีค่ะ หลังจากแท้งสมบูรณ์ส่วนใหญ่ค่าฮอร์โมนในเลือดจะหายไป (คือตรวจไม่เจอ) ใช้เวลาเฉลี่ยประมาณ 2-3 อาทิตย์ค่ะ ขึ้นกับปัจจัยหลายอย่างเช่นช่วงที่แท้งนั้นเป็นช่วงที่ฮอร์โมนสร้างออกมาเยอะหรือยัง แต่ถ้าแท้งไปตั้งแต่ 11 มค. ตอนนี้ผ่านมาเกิน 1 เดือน ไม่น่าจะใช่ผลจากฮอร์โมนเก่าแล้วค่ะ น่าจะเป็นท้องครั้งใหม่ ควรกลับไปที่รพ.เพื่อยืนยันการตั้งครรภ์และพบสูตินรีแพทย์ค่ะ